पाएं अपने शहर की ताज़ा ख़बरें और फ्री ई-पेपरडाउनलोड करें
यूं तो सरकार कोरोना रोगियों के उपचार के तमाम दावे करती है लेकिन इस गंभीर रोग के प्रति सरकार कितनी गंभीर है। इसकी एक बानगी शनिवार को कोराना सैंपल कलेक्शन सेंटर पर नजर आई। यहां सरकार ने पूरी टीम बैठा रखी है लेकिन इस टीम ने सैंपल कलेक्शन का काम महज साढ़े तीन घंटे के लिए ही किया।
सुबह नौ बजे से पहुंचने लगे कोरोना सस्पेक्टेड
यहां कोरोना सस्पेक्टेड सुबह नौ बजे से पहुंचने लगे। वे खांसते-हांफते दोपहर साढ़े बारह बजे तक यहां डटे भी रहे लेकिन इसके बाद सेंटर पर तैनात लोगों ने एलान किया कि अब और सैंपल नहीं लिए जाएंगे।
आग्रह का असर नहीं
यहां पहुंचे चंद्रभान का कहना था कि वह तीन घंटे से यहां खड़ा है और अब सैंपल कलेक्शन सेंटर से सैंपल नहीं लेने की बात कही जा रही है। उसका कहना था कि उसमें कोविड के लक्षण यदि आते हैं तो उसका जिम्मेदार कौन होगा।
इसी सेंटर पर पहुंचे अमन की भी यही पीड़ा थी। उसका कहना था कि सरकारी व्यवस्था में जुड़े लोगों को आमजन की परेशानी से कोई लेना देना नहीं है।
किया था जांच का दावा
अन्न क्षेत्र श्रीराम मंदिर में बने इस सेंटर में दोपहर दो बजे तक काम होना चाहिए। इस बारे में शुक्रवार को भी कोविड प्रभारी के जांच के दावे के बावजूद शनिवार को व्यवस्था ऐसी ही बनी रही। सरकारी अस्पताल के कोविड प्रभारी डॉ.केएस कामरा को इस व्यवस्था कोअनुचित बताते हुए जांच की बात कही थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn